ΕΛΛΗΝΙΚΗ ΔΗΜΟΚΡΑΤΙΑ			
ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ  ΚΑΙ ΘΡΗΣΚΕΥΜΑΤΩΝ	Καρπενήσι	1-2-2017	
ΠΕΡΙΦΕΡΕΙΑΚΗ ΔΙΕΥΘΥΝΣΗ  Π. & Δ. ΕΚΠΑΙΔΕΥΣΗΣ	Αριθ. Πρωτ.:	Φ 23/41	
ΣΤΕΡΕΑΣ ΕΛΛΑΔΑΣ	     	
ΔΙΕΥΘΥΝΣΗ Δ/ΘΜΙΑΣ ΕΚΠ/ΣΗΣ ΕΥΡΥΤΑΝΙΑΣ 		

		1Ο ΕΠΑ.Λ. ΚΑΡΠΕΝΗΣΙΟΥ		ΠΡΟΣ:	           ΤΟΥΡΙΣΤΙΚΑ
 ΠΡΑΚΤΟΡΕΙΑ - ΓΡΑΦΕΙΑ      

Δ.Δ.Ε. Ευρυτανίας
(ανάρτηση στην ιστοσελίδα της Δ/νσης)	
Ταχ. Δ/νση	:	Εθνική οδός Καρπενησίου - Αγρινίου				
Τ. Κ. - Πόλη	:	36100 - Καρπενήσι				
e-maill	:	mail @1epal-karpen.eyr.sch.gr				
Πληροφορίες	:	Αθανάσιος Δ. Τσακνιάς		ΚΟΙΝ:		
Τηλέφωνο & fax	:	2237023130				

ΘΕΜΑ: 	Πρόσκληση εκδήλωσης ενδιαφέροντος για την πραγματοποίηση της πενθήμερης  εκπαιδευτικής εκδρομής της Γ΄ τάξης του 1ου ΕΠΑ.Λ. Καρπενησίου στη Θεσσαλονίκη.	
ΣΧΕΤ:	Αριθ. 129287/Γ2/10-11-2011 Υ.Α. ΦΕΚ 2769 τ Β /2-12-2011όπως τροποποιήθηκε και  ισχύει.	

Το 1ο ΕΠΑ.Λ. Καρπενησίου, προκειμένου οι μαθητές της Γ τάξης του σχολείου πραγματοποιήσουν την πενθήμερη εκδρομή στην Θεσσαλονίκη, ζητά  προσφορές από τουριστικά πρακτορεία - γραφεία. Οι προσφορές θα πρέπει να κατατεθούν στο γραφείο του  διευθυντή του ΕΠΑ.Λ. το αργότερο μέχρι την Πέμπτη 9-2-2017 και ώρα 12.30μ.μ..
Ο αριθμός ημερών της εκδρομής είναι  πέντε (5). 
Ημερομηνίες πραγματοποίησης της εκδρομής : αναχώρηση από Καρπενήσι 13 Μαρτίου 2017 το πρωί στις 7.00 π.μ. και επιστροφή 17 Μαρτίου 2017. 
•	Αριθμός μαθητών : είκοσι οκτώ (28)  {13 κορίτσια και 15 αγόρια}.  
•	Αριθμός συνοδών καθηγητών : δύο (2) {1 γυναίκα και 1 άνδρας}.
Ζητείται η παροχή των εξής υπηρεσιών:
Α. Γενικοί όροι:
1.	Η εκδρομή θα πραγματοποιηθεί με τουριστικό λεωφορείο που θα είναι στη διάθεση των μαθητών για όλες τις μετακινήσεις τους κατά τη διάρκεια της εκδρομής. Το λεωφορείο θα πρέπει να διαθέτει όλες τις προβλεπόμενες από τη νομοθεσία προδιαγραφές (έλεγχος από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε άριστη κατάσταση, κλιματισμό κλπ). Επίσης πρέπει να πληρούνται όλες οι προδιαγραφές ασφάλειας για τη μετακίνηση μαθητών (ζώνες ασφαλείας, έμπειροι οδηγοί κλπ).
2.	Τέσσερις διανυκτερεύσεις με πρωινό στη Θεσσαλονίκη, σε καταλύματα τουλάχιστο τριών (3) αστέρων. Τρίκλινα δωμάτια για τους μαθητές και μονόκλινα για τους συνοδούς καθηγητές, όλα σε άριστη κατάσταση. Ο αριθμός των δωματίων θα είναι:  τρίκλινα (8), δίκλινα (2), μονόκλινα (2).  Δεν θα χρησιμοποιηθούν ράντζα για την δημιουργία τρίκλινων από το ξενοδοχείο. Στην προσφορά πρέπει να αναφέρεται ρητά η κατηγορία και το όνομα του ξενοδοχείου. Με υπεύθυνη δήλωση θα αναφέρεται η ύπαρξη και η λειτουργία πισίνας κατά τον χρόνο της εκδρομής. Η λειτουργία της πισίνας  θα θεωρηθεί μειονέκτημα κατά την εκτίμηση της προσφοράς.
3.		Μια εβδομάδα πριν την αναχώρηση πρέπει να έχουμε τους αριθμούς των δωματίων του ξενοδοχείου ώστε να γίνει η κατανομή των μαθητών.(Να ξέρει ο κάθε μαθητής το δωμάτιο που θα μείνει). Αλλαγή ξενοδοχείου μετά το άνοιγμα των προσφορών δεν θα γίνει δεκτή.
4.	Ξεναγός στον αρχαιολογικό χώρο της Βεργίνας την 13 Μαρτίου.
5.	Στην προσφορά πρέπει να λαμβάνεται υπόψη η υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία,  καθώς και πρόσθετη υποχρεωτική ασφάλιση για περίπτωση ατυχήματος ή ασθενείας μαθητή ή συνοδού καθηγητή. 
6.	Ιατρική - φαρμακευτική υποστήριξη. 
7.	Στην προσφορά θα υπάρχει δέσμευση από το πρακτορείο για την περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (κακοκαιρία, εκλογές κ.λ.π.) Στην  περίπτωση  αυτή οι μαθητές δεν θα είναι υπεύθυνοι και δεν θα χάσουν τα χρήματά τους.
8.	Τα εισιτήρια και η διαμονή των (2) δύο  συνοδών καθηγητών είναι δωρεάν.
Β. Το πρόγραμμα της εκδρομής περιλαμβάνει οπωσδήποτε τα εξής:  

•	13 Μαρτίου:  Αναχώρηση από τον χώρο του σχολείου στις 7 π.μ.   για Θεσσαλονίκη με ενδιάμεση στάση στην κοιλάδα των Τεμπών. Εν συνεχεία αναχώρηση για Βεργίνα, ξενάγηση στο χώρο από επαγγελματία ξεναγό, αναχώρηση για Θεσσαλονίκη . Διανυκτέρευση
•	14 Μαρτίου :  Γνωριμία της πόλης με επίσκεψη  στα αξιοθέατα της, όπως ο ναός του  Αγίου Δημητρίου, η Ροτόντα, η Καμάρα, στο Αρχαιολογικό Μουσείο, ο Λευκός Πύργος επίσκεψη στην Ανω Πόλη –  Κάστρα . Διανυκτέρευση .
•	 15 Μαρτίου :  Επίσκεψη στο Τεχνολογικό Μουσείο  και επιστροφή στη Θεσσαλονίκη. Διανυκτέρευση .
•	 16 Μαρτίου :  Επίσκεψη Νάουσα –Έδεσσα  περιήγηση στην πόλη της Έδεσσας (καταρράκτες) το απόγευμα επιστροφή στη Θεσσαλονίκη. Διανυκτέρευση . 
•	 17 Μαρτίου  : Επίσκεψη στην αγορά της πόλης μεσημεριανό φαγητό στη Θεσσαλονίκη και αναχώρηση στις 3.30μ.μ. για Καρπενήσι. 

Γ.  Ειδικοί Όροι
Γ1. Τρόπος πληρωμής:
1.	Το 20 % του συνολικού κόστους της εκδρομής  θα παρακρατείτε  σαν εγγύηση τήρησης του προγράμματος και  των όρων της εκδρομής. Το ποσό αυτό θα καταβληθεί στο πρακτορείο μετά την επιστροφή του Σχολείου και την έγγραφη βεβαίωση του αρχηγού και των συνοδών καθηγητών της εκδρομής ότι το πρόγραμμα υλοποιήθηκε όπως είχε σχεδιασθεί. 
2.	Η καταβολή των χρημάτων θα γίνει σε τρεις (3) δόσεις. Η πρώτη δόση 25% με την υπογραφή του συμφωνητικού, η δεύτερη 55% θα δοθεί μία εβδομάδα πριν την αναχώρηση και το υπόλοιπο όπως προβλέπεται στην προηγούμενη παράγραφο.  
3.	Την ημέρα υπογραφής του συμφωνητικού ο μειοδότης είναι υποχρεωμένος να φέρει
α) ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα, τρίκλινα) κατά το χρόνο πραγματοποίησης της εκδρομής του σχολείου μας,
β) ΑΣΦΑΛΕΙΑ για κάλυψης αστικής επαγγελματικής  ευθύνης, για τη συγκεκριμένη εκδρομή, σύμφωνα με το Π.Δ. 339/1996, όπως ισχύει. 
γ) ΑΣΦΑΛΕΙΑ  κάλυψης εξόδων σε περίπτωση ατυχήματος η ασθένειας μαθητή  η συνοδού εκπαιδευτικού.
4.	Αν δεν ικανοποιηθεί η παράγραφος 3 της προκήρυξης  θα κλιθεί ο αμέσως επόμενος μειοδότης.
5.	Το πρακτορείο θα εκδώσει αποδείξεις για την δαπάνη που θα αντιστοιχεί σε κάθε μαθητή ξεχωριστά.
Γ2. Κατάθεση προσφορών
1.	Οι προσφορές πρέπει να κατατεθούν στο σχολείο σε κλειστό φάκελο, είτε αυτοπροσώπως είτε ταχυδρομικά . Κατάθεση προσφοράς με ηλεκτρονικό τρόπο δεν γίνεται δεκτή. Στο εξωτερικό μέρος του φακέλου θα αναφέρεται «ΠΡΟΣΦΟΡΑ ΓΙΑ ΤΗΝ ΠΕΝΘΗΜΕΡΗ ΕΚΔΡΟΜΗ Γ΄ ΤΑΞΗΣ 1ΟΥ ΕΠΑ.Λ. ΚΑΡΠΕΝΗΣΙΟΥ ΣΤΗ ΘΕΣΣΑΛΟΝΙΚΗ».
2.	Η προσφορά θα συνοδεύεται απαραίτητα από υπεύθυνη δήλωση κατοχής του ειδικού σήματος λειτουργίας τουριστικού πρακτορείου, το οποίο πρέπει να βρίσκεται σε ισχύ. 
Για τις παραπάνω υπηρεσίες ζητείται το συνολικό κόστος της εκδρομής, καθώς και το κόστος ανά μαθητή χωριστά. Στη δαπάνη συμπεριλαμβάνεται ο Φ.Π.Α.,  όλοι οι προβλεπόμενοι νόμιμοι φόροι, το κόστος διοδίων κ.λ.π.
Οι προσφορές θα περιγράφουν αναλυτικά τις προσφερόμενες υπηρεσίες,  θα είναι σύμφωνες με τους όρους της προκήρυξης και τη σχετική νομοθεσία. 
Η αποσφράγιση των προσφορών που θα κατατεθούν μέχρι την Πέμπτη 9/02/2014 και ώρα 12:30 μ.μ. στο 1ο ΕΠΑ.Λ. Καρπενησίου, θα γίνει την ίδια ημέρα και ώρα 13:00μ.μ. στο γραφείο του Δ/ντή του 1ου ΕΠΑ.Λ. Καρπενησίου από την αρμόδια επιτροπή. Το σχολείο διατηρεί το δικαίωμα για οποιαδήποτε γραπτή διευκρίνιση σχετικά με την εκδρομή από τα τουριστικά πρακτορεία που θα εκδηλώσουν ενδιαφέρον.

	                               Ο Διευθυντής 		

                    Αθανάσιος Δ. Τσακνιάς